paragraph_text: Franina i Jurina u raznim oblicima i kod raznih nakladnika izlazi već 84 godine, s prekidima zbog povijesnih okolnosti, a dosad su izašle već 52 knjige. Prva knjiga "Franine i Jurine" izašla je u Trstu 1922. za 1923. godinu. Godišnjak izlazi do 1929. godine kada ga je zajedno s ostalom hrvatskom riječju zabranila talijanska fašistička vlast. Ponovo je pokrenut 1952. za 1953. godinu i otada je redovito jednom godišnje izlazio sve do 1991. godine kada se gasi. Istra je tako ostala bez svoga tradicionalnog narodnog kalendara - godišnjaka koji je pred svaku Novu godinu s nestrpljenjem i radošću dočekivan.